The Madness of King George

The Madness of King George (euskaraz Jurgi Erregearen Eromena) 1994ko Nicholas Hytner ingeles zinema zuzendariak zuzendutako drama eta komedia film bat da. Alan Bennett ingeles antzerkigilearen The Madness of George III antzezlanean oinarritua dago, bertan Jurgi III.a Erresuma Batukoaren bizitza kontatzen da. Nigel Hawthorne, Helen Mirren, Ian Holm, Amanda Donohoe, Rupert Graves eta Rupert Everett aktoreek antzeztu zuten.

1994ko Zuzendaritza artistiko onenaren Oscar Saria irabazi zuen (Ken Adam eta Carolyn Scott). Horretaz gain, Oscar Sarietarako beste hiru izendapen ere jaso zituen, Gizonezko aktore onenaren Oscar Saria (Nigel Hawthorne), Emakumezko bigarren aktore onenaren Oscar Saria (Helen Mirren) eta Egokitutako gidoi onenaren Oscar Saria (Alan Bennett).

 Argumentua 

1788. urtea, Erresuma Batua. Jurgi III.a Hannoverrekoaren erregealdia (1760-1820). Erregeak (Nigel Hawthorne) ezusteko depresio latz bat jasan eta bere zeregin eta Gortetik aldentzen duen eromen moduko baten zantzuak ematen hasiko da. Bitartean, Gales Printzeak (Rupert Everett), gerora Jurgi IV.a Erresuma Batukoa izango denak, eta klase politikoko hainbat sektoreek erregea bere kargutik ezgaitu eta tronua kendu nahi diote.

 Aktoreak 

 Nigel Hawthorne: Jurgi III.a Erresuma Batukoa
 Helen Mirren: Karlota Erresuma Batukoa
 Ian Holm: Francis Willis medikua
 Amanda Donohoe: Lady Pembroke
 Rupert Graves: Robert Fulke Greville
 Geoffrey Palmer: Richard Warren medikua
 Rupert Everett: Jurgi, Galesko Printzea
 Jim Carter: Charles James Fox, Whig alderdiko burua eta parlamentaria
 Julian Rhind-Tutt: Frederick, Yorkedo Dukea
 Julian Wadham: William Pitt "Gaztea", Lehen Ministroa
 Anthony Calf: Lord Fitzroy
 Adrian Scarborough: Fortnum
 John Wood: Edward Thurlow, Thurlowko 1. Baroia
 Jeremy Child: Black Rod
 Struan Rodger: Henry Dundas, Melvilleko 1. Bizkondea
 Janine Duvitski: Margaret Nicholson
 Caroline Harker: Maria Fitzherbert andrea
 Roger Hammond: Sir George Baker
 Cyril Shaps: Lucas Pepys
 Selina Cadell: Cordwell andrea
 Alan Bennett: Erregea ikustera doan edonork hitzaldia eteten dion parlamentaria
 Nicholas Selby: Parlamentuko hizlaria

 Kanpo estekak 
 The Madness of King George filmaren iragarkia ikusgai. Youtube.com 
 The Madness of King George filmaren IMDBko fitxa irakurgai 

Kategoria:Zuzendaritza artistiko onenaren Oscar sariaren irabazleak
Kategoria:Erresuma Batuko filmak
Kategoria:Biografia filmak
Kategoria:Umorezko filmak
Kategoria:Drama filmak
Kategoria:1780ko hamarkadan girotutako filmak
Kategoria:Londresen girotutako filmak
Kategoria:Ingalaterran girotutako filmak
Kategoria:Oxforden girotutako filmak
Kategoria:Berkshiren girotutako filmak
Kategoria:Antzezlanetan oinarritutako filmak
Kategoria:1994ko filmak
Kategoria:BAFTA film saridunak